
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
	
		,,În slujba oamenilor”


Nr. 6021/08.04.2021

REFERAT DE APROBARE A  PROIECTULUI DE HOTĂRÂRE
secțiunea 1 
Titlul proiectului de hotărâre
Proiect de hotărâre cu privire la aprobarea acordului de parteneriat între Direcția de Asistență Socială a Municipiului Timișoara și Asociația Luptă, Zâmbește Trăiește Timiș  pentru   propunerea de proiect                         ”PRO Freidorf –Incluziune socială și parteneriat activ pentru combaterea marginalizării”  și  a depunerii fișei de proiect către Grupul de Acțiune Locala Freidorf

Secțiunea a 2 - a 
Motivul emiterii proiectului de hotărâre
1. Descrierea situației actuale: 

Direcţia de Asistenţă Socială a Municipiului Timişoara dorește să depună spre finanțare proiectul cu titlul ”PRO Freidorf –Incluziune socială și parteneriat activ pentru combaterea marginalizării” către GAL Freidorf – Intervenția 11 Acțiuni interculturale și sociale pentru integrare socială îmbunătățirea imaginii publice și realizarea de studii de referință, în cadrul Programului Operațional Capital Uman 2014-2020, AP 5 – Dezvoltarea Locală plasată sub Responsabilitatea Comunității, OS 5.1 Reducerea numărului de persoane aflate în sărăcie și excluziune socială din comunitățile marginalizate (roma și non-roma) din orașe/municipii cu peste 20.000 locuitori, cu accent pe cele cu populați aparținând minorității roma, prin implementarea de măsuri / operațiuni integrate în cadrul mecanismului DLRC.
Proiectul se adresează unui număr minim de 511 persoane aflate în risc de sărăcie sau excluziune socială, dintre care minim 100 de etnie roma, din teritoriul acoperit de Strategia de Dezvoltare Locală a GAL Freidorf. Obiectivul general al proiectului este reducerea numărului de persoane aflate în risc de sărăcie, marginalizare socială  și prevenirea fenomenului de excluziune socială, a discriminării și desegregării pentru locuitorii din teritoriul delimitat de Strategia de Dezvoltare Locala (SDL) Freidorf (romă și non-romă) prin furnizarea de servicii integrate pentru un număr minim de 511 persoane din care minim 100 romi. Obiectivul general se va realiza prin: (1) dezvoltarea unui serviciu de asistență comunitară pentru 161 persoane din care minim 45 romi; (2) derularea de activități de promovare a interculturalitatii, organizarea de evenimente cultural sportive pentru un număr de minim de 350  persoane din care  minim 55 de etnie roma; (3) realizarea de acțiuni pentru îmbunătățirea imaginii publice a persoanelor din categorii vulnerabile precum si realizarea de studii de referință/analiza diagnostic. 


2. Schimbări preconizate și rezultate așteptate:
Dezvoltarea unui serviciu social de tip centru de asistență comunitară, la nivelul comunității marginalizate aflate în risc de sărăcie și excluziune socială și furnizarea de servicii integrate către 511  persoane din comunitatea marginalizată aflate în risc de sărăcie sau excluziune socială, dintre care minim 100 persoane de etnie roma. Ca urmare a depunerii și implementării proiectului, persoanele care locuiesc în teritoriul SDL Freidorf și sunt expuse riscului de sărăcie și marginalizare socială vor primi un serviciu social de tip centru de asistență comunitară. Intervenția în cadrul serviciului social se va concentra asupra adulților și se vor acorda servicii specifice cum ar fi  consiliere/informare socială, consiliere psihologică, facilitare a accesului pe piaţa muncii, educaţie extracurriculară, facilitare a accesului la o locuinţă, promovarea unui stil de viaţă sănătos şi activ, comunicare şi monitorizare situaţii de risc, acompaniere în scopul prevenirii şi combaterii izolării sociale, procurarea actelor de identitate (certificate de naştere, cărţi de identitate)
În plus, prin proiect vor fi organizate mai multe evenimente cultural-artistice și sportive la care vor participa persoane în risc de sărăcie și marginalizare socială, inclusiv copii și vor avea loc acțiuni de combatere a discriminării și stigmatizării. Activitățile proiectului vor fi derulate în parteneriat cu Asociația Luptă, Zâmbește Trăiește Timiș, partener privat cu experiență în  realizarea de evenimente cultural-artistice și sportive, precum și în promovarea voluntariatului.  Partenerul privat a fost selectat in urma derulării de către Direcția de Asistență Socială a Municipiului Timișoara a  procedurii de selecție partener privat, în conformitate cu reglementările legale în vigoare. 

3. Alte informații: nu este cazul.

4. Concluzii:
[bookmark: _GoBack] Pentru considerentele prezentate mai sus, considerăm oportună aprobarea  acordului de parteneriat  între Direcția de Asistență Socială a Municipiului Timișoara și Asociația Luptă, Zâmbește Trăiește Timiș și depunerea fișei de proiect ”PRO Freidorf –Incluziune socială și parteneriat activ pentru combaterea marginalizării”.

